

28.09.2018 г.

**Сиела Норма АД**

*бул. Владимир Вазов 9, София 1510*

*Тел.: + 359 2 903 00 00*

[**http://www.ciela.net**](http://www.ciela.net)

БЕЗПЛАТЕН ДОСТЪП ДО

ОФИЦИАЛЕН РАЗДЕЛ НА ДЪРЖАВЕН ВЕСТНИК

[**http://www.ciela.net/svobodna-zona-darjaven-vestnik**](http://www.ciela.net/svobodna-zona-darjaven-vestnik)

|  |
| --- |
| \*\*\*  *"Действието без знание е фатално. Знанието без действие е безполезно."*  *Действайте с екипа на "****Сиела****"!*  \*\*\* |

НОРМИ

* ***АКЦЕНТИ - Държавен вестник, бр. 79 от 2018 година***

Изменен и допълнен е Правилникът за прилагане на Закона за Държавна агенция "Национална сигурност". Отменят се разпоредбите относно специализираната дирекция от ДАНС, свързана с противодействие на корупционни прояви сред лицата, заемащи висши държавни длъжности. Дирекцията, Центърът за превенция и противодействие на корупцията и организираната престъпност към МС и съответното звено от Сметната палата, свързано с дейността по отменения Закон за публичност на имуществото на лица, заемащи висши държавни и други длъжности се вливат в Комисията за предотвратяване и установяване на конфликт на интереси. Актуализират се условията и реда за извършване на дейност под прикритие от служителите на Агенцията.

Обнародвано е Постановление № 202 от 19 септември 2018 г. Правителството отпусна допълнителни средства в размер на 35 256 000 лева по бюджета на Министерството на регионалното развитие и благоустройството за 2018 г. за изграждането на 9,3-километровата отсечка от АМ "Хемус" в участъка между гр. Ябланица и с. Боаза. Средствата ще бъдат разходвани за разплащане на извършени строително-монтажни работи и консултантски услуги.

Обнародвано е Постановление № 203 от 19 септември 2018 г. Допълнителни средства в размер на 18 020 000 лева за 2018 г. за изпълнението на следните националните научни програми: "Информационни и комуникационни технологии за единен цифров пазар в науката, образованието и сигурността", "Нисковъглеродна енергия за транспорта и бита", "Опазване на околната среда и намаляване на риска от неблагоприятни явления и природни бедствия", "Здравословни храни за силна биоикономика и качество на живот", "Културноисторическо наследство, национална памет и обществено развитие", "Електронно здравеопазване в България", "Репродуктивните биотехнологии в животновъдството в България", "Разработване на методология за въвеждане на NAT технология за диагностика на дарената кръв в трансфузионната система на Република България", "Млади учени и постдокторанти".

Допълнено е Постановление № 130 от 2018 г. Обезщетение за пропуснати ползи ще получат собствениците на превантивно заклани домашни свине, които са регистрирани по Закона за ветеринарномедицинската дейност и се намират в 20-километровите зони около индустриалните свинекомплекси. Обезщетението е в размер на 70 лв. за заклано животно. За изчисление на средствата са използвани изкупни цени за килограм живо тегло и цена на концентриран фураж за изхранване на свине за угояване за месец август 2018 г..

Изменена и допълнена е Наредба № Е-РД-04-3 от 2016 г. Урежда се възможността за издаване на повече от едно удостоверение за енергийни спестявания на едно лице.

Обнародвана е Наредба № 10 от 7 септември 2018 г. Утвърждава се медицински стандарт "Неврохирургия". Неврохирургията е медицинска специалност, прилагаща хирургични методи и средства за лечение на заболяванията и травмите на нервната система.

Обнародвана е Наредба № РД-02-20-2 от 28 август 2018 г. С нея се определят техническите изисквания, норми и нормативи при проектиране на републиканските и местните пътища извън границите на урбанизираните територии. Тя се прилага едновременно с изискванията за обема и съдържанието на устройствените схеми и планове, правилата и нормите за устройство на територията, както и за проектиране, изпълнение и поддържане на строежите.

Обнародван е Правилник за функциите, задачите и състава на Консултативния съвет по въпросите на морското пространствено планиране към министъра на регионалното развитие и благоустройството. Съветът осъществява координация и взема решения за визията, рамката, текстовото и графичното съдържание на Морския пространствен план на Република България, чиято основна цел е устойчивото развитие на морските икономики, устойчиво ползване на морската акватория и на морските ресурси, като съблюдава прилагането на екосистемния подход и връзката море - суша.

* ***АКЦЕНТИ - Държавен вестник, бр. 80 от 2018 година***

Изменен и допълнен е Законът за пътищата. Регламентира се електронното събиране на тол такси, базирани на изминатото разстояние за местни и чуждестранни тежкотоварни ППС с обща технически допустима максимална маса над 3.5 тона, чийто размер се изчислява посредством монтирано в превозното средство бордово устройство, регистриращо данните за изминато разстояние с помощта на глобална навигационна сателитна система. Създава се маршрутна карта, базирана на изминато разстояние в рамките на определен времеви период, за който е валидна, за местни и чуждестранни тежкотоварни ППС с обща технически допустима максимална маса над 3.5 тона, които нямат специализирани бордови устройства или друг подходящ вид система за сателитно проследяване. Урежда се също таксуването с електронна винетка на база период от време за местни и чуждестранни ППС с обща технически допустима максимална маса по-малка или равна на 3.5 тона.

Обнародвано е Постановление № 204 от 19 септември 2018 г. Приемат се актуализирани Списък на продуктите, свързани с отбраната и Списък на изделията и технологиите с двойна употреба, които подлежат на контрол при внос.

Обнародвано е Постановление № 208 от 25 септември 2018 г. С

Изменено и допълнено е Постановление № 136 от 2015 г. Членовете на Гражданския съвет към Националния съвет по антикорупционни политики се увеличават от 9 на 11, като освен представители на неправителствени организации в него ще могат да участват сдружения, представляващи малките и средните предприятия и представители на работодателските организации. Създават се правила за извършване на ротациите на членовете на Гражданския съвет, като се постига прозрачност при провеждане на процедурата, равнопоставеност между членовете и кандидатите за членове и приемственост в състава и работата. Разширява се и съставът на самия Национален съвет.

Изменена и допълнена е Наредба № Н-18 от 2006 г. Създава се възможност за валидиране на уникалния контролен номер на електронния акцизен данъчен документ при подаване на данни за доставени количества течни горива по документ чрез електронни системи с фискална памет чрез баркод четец. Бензиностанциите също ще могат да извършват продажби на течни горива чрез електронни системи с фискална памет на самообслужване, като устройството за плащане на гориво ще е част от централното регистриращо устройство. Разписват се също изисквания към софтуери за управление на продажбите в търговски обекти, както и към лица - производители/разпространители и потребители на такива софтуери.

Изменен и допълнен е Националният рамков договор за денталните дейности между НЗОК и Българския зъболекарски съюз за 2018 г. Удължава се срокът, в който изпълнителите на извънболнична дентална помощ могат да подават финансово-отчетни документи по електронен път през информационната система на НЗОК в PDF формат, подписан с универсален електронен подпис.

Изменена и допълнена е Наредба № 13 от 2016 г. Конкретизира се минималния годишен брой на часовете в часа на класа и педагогическите ситуации за всяка от възрастовите групи и за всеки от класовете.

Изменена и допълнена е Наредба № 5 от 2015 г. Актуализира се годишното тематично разпределение по учебен предмет, което следва да съдържа. разпределение на темите в урочни единици по учебни седмици за всеки от учебните срокове при спазване на видовете уроци и на тяхното съотношение според съответната учебна програма, очаквани резултати за всяка урочна единица, методи, използвани при работа върху съответната урочна единица, както и бележки или коментари.

Обнародвана е Наредба № 14 от 27 август 2018 г. С нея се определя държавният образователен стандарт за придобиването на квалификация по професията 813050 "Инструктор по фитнес" от област на образование "Услуги за личността" и професионално направление 813 "Спорт" съгласно Списъка на професиите за професионално образование и обучение.

Обнародвана е Наредба № 15 от 27 август 2018 г. Разписва се държавният образователен стандарт за придобиването на квалификация по професията 813090 "Помощник-инструктор по фитнес" от област на образование "Услуги за личността" и професионално направление 813 "Спорт" съгласно Списъка на професиите за професионално образование и обучение.

АКТУАЛНО

**ПРЕДСТОЯЩО ОБНАРОДВАНЕ В ДЪРЖАВЕН ВЕСТНИК:**

|  |  |  |
| --- | --- | --- |
| Народно събрание | Закон за изменение и допълнение на Административнопроцесуалния кодекс | Предстоящо обнародване |
| Министерски съвет | - Постановление № 209 от 26 септември 2018 г. за приемане на Наредба за организацията и реда за извършване на проверка на декларациите и за установяване конфликт на интереси | Предстоящо обнародване |
| Министерство на културата | - Наредба за изменение и допълнение на Наредба № 2 от 2016 г. за приемане и преместване на ученици в училищата по изкуствата  - Наредба за изменение и допълнение на Наредба № 1 от 12.08.2016 г. за приемане и преместване на деца и ученици в училищата по култура | Предстоящо обнародване |
| Министерство на правосъдието | Наредба за изменение и допълнение на Наредба № 2 от 2015 г. за вписването, квалификацията и възнагражденията на вещите лица | Предстоящо обнародване |
| Министерство на околната среда и водите | Наредба за изменение и допълнение на Наредба № 4 от 2013 г. за условията и изискванията за изграждането и експлоатацията на инсталации за изгаряне и инсталации за съвместно изгаряне на отпадъци | Предстоящо обнародване |
| Министерство на земеделието, храните и горите | Наредба за изменение и допълнение на наредба № 9 от 2011 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици | Предстоящо обнародване |

ИНТЕРЕСНО

**28 септември**

**Международен ден на правото да знам**

**30 септември**

**Международен ден на глухите**

**Международен ден на преводача**

**1 октомври**

**Международен ден на вегетарианството**

**Международен ден на възрастните хора**

**Световен ден на музиката**

**Св. Йоан Кукузел. *Професионален празник на* *певци и музиканти***

**2 октомври**

**Международен ден на усмивката**

**Световен ден на селскостопанските животни**

**Европейски ден на птиците**

**3 октомври**

**Св. свщмчк Дионисий Ареопагит. Преп. Йоан Хозевит. Празнуват: Денис, Денислав(а)**

ЗАБАВНО

\*\*\*

Обвиняемият: Baшa чecт, иcĸaм дa ми cмeнитe aдвoĸaтa, тoзи, ĸoготo нaзнaчиxтe, въoбщe нe ce интepecyвa oт дeлaтa ми.

Cъдиятa ĸъм aдвoĸaтa: Kaĸвo щe ĸaжeтe в oтгoвop нa тoвa oбвинeниe?

Aдвoĸaтът: Извинитe, Baшa чecт, ĸaĸвo ĸaзaxтe, нe Bи чyx...

\*\*\*

РЕДАКЦИЯ

Главен редактор: Валентина Савчева

Отговорен редактор: Сузана Георгиева

Безотговорен редактор: Веселин Петров

Електронна поща: [ciela@ciela.com](file:///\\cielahq148\Helen\tolina\nina_DV_proekti\actual@ciela.net)

Брой абонати към 5 април 2018 г. - 3385